# **DECIZIA ETAPEI DE ÎNCADRARE**

## Nr. număr din 13.02.2017

DRAF

Ca urmare a solicitării de emitere a acordului de mediu adresate de **COMUNA VALCAU DE JOS**, cu sediul în Str. Principala, Nr. 235, Valcău de Jos , Judetul Sălaj, cu adresa, înregistrată la APM Salaj cu nr. 211/13.01.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.02.2017, că proiectul: POD pe DC 90, KM 1+800, propus a fi amplasat în judeţul Sălaj, comuna Valcău de Jos, satul Valcău de Sus, f.n., **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.b);

b) Caracteristicile proiectului:

b1) mărimea proiectului: Prin proiect se propune: realizarea unui pod peste râul Barcău, în localitatea Valcău de Sus. Noul pod s-a proiectat la o distanță de 10 m amonte, față de podul actual, urmând ca cel existent să fie demolat.

Lungimea totală a podului va fi de 12 m, 1 deschidere.

Transversal podul va avea lăţimea totală de 5,60 m, în care se vor regăsi următoarele elemente:

- Parte carosabilă: 1 x 3.50m

- Trotuare: 1.00m

- Grinda parapetului pietonal: 0,20m

- Grinda parapetului de siguranță: 0,70m

- Bordură prefabricată înaltă: 0,20m

Podul va avea pantă transversală unică 2.5%, iar longitudinal pantă minimă de 0,2% către capetele podului.

Podul va avea rosturi de dilataţie. La ambele capete de pe culei se va lăsa un spațiu de câte 5 cm fiecare pentru montarea dispozitivelor de acoperire a rostului.

Se vor monta parapete pietonale metalice din ţeavă dreptunghiulară pe o parte a podului, iar pe cealaltă parapet de siguranță.

Parapetul de siguranță care se va monta va fi nou, parapet metalic de tip H4B ca urmare a faptului că înălțimea căii deasupra obstacolului este mai mare de 3m.

Pentru accesul în albie s-au prevăzut scări din beton de clasă C25/30, iar pentru scurgerea apelor de pe taluze s-au prevăzut casiuri din beton de clasă C30/37.

Din punct de vedere hidraulic, podul a fost dimensionat la debitul cu asigurarea de 5%.

Scurgerea apelor de pe pod se face prin pantele transversale, pe lângă bordură către capetele podului.

Pe maluri podul se va racorda cu zid de sprijin din gabioane.

Traversarea podului va fi semnalizată orizontal și vertical conform normativelor în vigoare.

b2) cumularea cu alte proiecte: nu este cazul;

b3) utilizarea resurselor naturale: nu este cazul.

b4) evacuarea apelor uzate: nu este cazul;

b5) producţia de deşeuri: producţia de deşeuri: conform Legii nr. 211/2011, privind regimul deşeurilor: în perioada de execuţie a proiectului și funcționare vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Pe timpul execuţiei lucrărilor, traficul rutier se va realiza pe jumate de cale din podul existent. Lucrările provizorii se vor semnaliza corespunzător normelor în vigoare pe timpul execuţiei.

Materialele necesare se vor aduce pe santier numai pe măsura punerii lor în operă.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 2 din10.01.2017, emis de Judeţul Sălaj –Primăria Valcău de Jos, terenul are categoria de folosinţă construcţii industriale şi edilitare şi aparţine comunei Valcău de Jos;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul.

d) caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Respectarea prevederilor STAS 10009/1988, privind nivelul de zgomot.

f) Interzicerea depozitării direct pe sol a deşeurilor sau a materialelor cu pericol de poluare.

g) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obținerea autorizației de construire se vor obține actele/avizele stabilite în certificatul de urbanism și cele solicitate de către membrii C.A.T.

Prezentul act nu extornează de răspundere titularul, proiectanul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR